**INDOKOLÁS**

**a partnerségi egyeztetés részletes szabályairól szóló önkormányzati rendelethez**

A településkép védelméről szóló törvényben foglalt felhatalmazás alapján szükséges az önkormányzatoknak megalkotni a partnerségi egyeztetés szabályait. A partnerségi egyeztetés részletes szabályairól szóló korábbi önkormányzati rendeletben használt fogalmak egyértelműsítése szükséges, kormányhivatali észrevételek alapján. Miután a pontosítások majdnem minden szakaszt érintenek, célszerű új rendelet megalkotása, és a jelenleg hatályos rendelet hatályon kívül helyezése.

**1.§**

A rendelet hatályára vonatkozó előírásokat tartalmazza.

**2.§**

Megnevezi, hogy a partnerségi egyeztetés mely jogszabályok szerint történik.

**3.§**

A partnerek tájékoztatásának módjait tartalmazza.

**4.§**

Az egyes eljárásokhoz tartozóan külön-külön sorolja fel a partnerségben résztvevő azon természetes és jogi személyeket, jogi személyiséggel nem rendelkező szervezeteket, amelyeket a polgármester külön, írásos vagy elektronikus úton is megkeres.

**5.§**

A lakossági fórum összehívásával és lebonyolításával kapcsolatos előírásokat tartalmazza.

**6.§**

A partnerek által megfogalmazott vélemények, javaslatok megadásának, dokumentálásának és nyilvántartásának módozatait szabályozza.

**7.§**

A nyilvánosságot biztosító intézkedést tartalmazza.

**8.§**

A rendelet hatályba lépésének időpontját tartalmazza.

**9.§**

A rendelet alkalmazási körét tartalmazza.

**10.§**

A korábban hatályos rendelet hatályon kívül helyezéséről rendelkezik.